แบงก์วอนบัตรแรบบิท ทบทวนระบบเติมเงิน
เมื่อเร็วๆ นี้ บริษัทระบบขนส่งมวลชนกรุงเทพ ผู้ให้บริการรถไฟฟ้าบีทีเอสได้ออกประกาศว่า ตั้งแต่วันที่ 1 เม.ย. 2560 เป็นต้นไป บริษัทจะเปลี่ยนแปลงเงื่อนไขการชำระเงิน หรือการเติมเงินใส่บัตรแรบบิทใหม่ โดยจะไม่ให้ใช้บัตรเครดิตหรือบัตรเดบิต ในการเติมเงินลงในบัตรเฉพาะซื้อบัตรแรบบิทใบใหม่พร้อมเติมเที่ยวการเดินทาง หรือเติมเที่ยวการเดินทางที่มียอดชำระ 300 บาทขึ้นไป สูงสุดไม่เกิน 3,000 บาท/บัตร/ครั้ง เท่านั้น จากก่อนหน้านี้ที่ผู้ถือบัตรแรบบิทสามารถเติมเงินลงบัตรได้ทุกเงื่อนไข ก่อให้เกิดความสะดวกในการนำบัตรไปใช้ซื้อสินค้าและบริการที่หลากหลาย ซึ่งเป็นผลดีกับบัตรแรบบิทได้ด้วยทั้งนี้ บัตรแรบบิทออกโดยบริษัท บางกอก สมาร์ทการ์ด ซิสเทม ได้รับใบอนุญาตประกอบธุรกิจบริการเงินอิเล็กทรอนิกส์ (e-Money) ใบบัญชี ค. ในลำดับที่ 13 ซึ่งสามารถให้บริการชำระเงินได้ครอบคลุมทุกประเภท เนื่องจากอยู่ภายใต้การกำกับดูแลของธนาคารแห่งประเทศไทย (ธปท.) และกระทรวงการคลังที่อนุญาตให้ประกอบธุรกิจเป็นผู้ให้บริการการชำระเงินทางอิเล็กทรอนิกส์ และหนังสืออนุญาตให้ประกอบธุรกิจบัตรเงินอิเล็กทรอนิกส์ และพระราชกฤษฎีกาว่าด้วยการควบคุมดูแลธุรกิจบริการการชำระเงินทางอิเล็
18 มี.ค. 2560

เมื่อเร็วๆ นี้ บริษัทระบบขนส่งมวลชนกรุงเทพ ผู้ให้บริการรถไฟฟ้าบีทีเอสได้ออกประกาศว่า ตั้งแต่วันที่ 1 เม.ย. 2560 เป็นต้นไป บริษัทจะเปลี่ยนแปลงเงื่อนไขการชำระเงิน หรือการเติมเงินใส่บัตรแรบบิทใหม่ โดยจะไม่ให้ใช้บัตรเครดิตหรือบัตรเดบิต ในการเติมเงินลงในบัตรเฉพาะซื้อบัตรแรบบิทใบใหม่พร้อมเติมเที่ยวการเดินทาง หรือเติมเที่ยวการเดินทางที่มียอดชำระ 300 บาทขึ้นไป สูงสุดไม่เกิน 3,000 บาท/บัตร/ครั้ง เท่านั้น จากก่อนหน้านี้ที่ผู้ถือบัตรแรบบิทสามารถเติมเงินลงบัตรได้ทุกเงื่อนไข ก่อให้เกิดความสะดวกในการนำบัตรไปใช้ซื้อสินค้าและบริการที่หลากหลาย ซึ่งเป็นผลดีกับบัตรแรบบิทได้ด้วยทั้งนี้ บัตรแรบบิทออกโดยบริษัท บางกอก สมาร์ทการ์ด ซิสเทม ได้รับใบอนุญาตประกอบธุรกิจบริการเงินอิเล็กทรอนิกส์ (e-Money) ใบบัญชี ค. ในลำดับที่ 13 ซึ่งสามารถให้บริการชำระเงินได้ครอบคลุมทุกประเภท เนื่องจากอยู่ภายใต้การกำกับดูแลของธนาคารแห่งประเทศไทย (ธปท.) และกระทรวงการคลังที่อนุญาตให้ประกอบธุรกิจเป็นผู้ให้บริการการชำระเงินทางอิเล็กทรอนิกส์ และหนังสืออนุญาตให้ประกอบธุรกิจบัตรเงินอิเล็กทรอนิกส์ และพระราชกฤษฎีกาว่าด้วยการควบคุมดูแลธุรกิจบริการการชำระเงินทางอิเล็กทรอนิกส์ พ.ศ. 2551 อย่างถูกต้องอย่างไรก็ดี ประกาศของบัตรแรบบิทดังกล่าวถือว่า ไม่เป็นการอำนวยความสะดวกให้ประชาชนผู้บริโภคในการลดการใช้เงินสดตามนโยบายของ ธปท. และจากการสอบถามจากสายด่วนของบริษัท บางกอก สมาร์ท การ์ด ซิสเทม เจ้าหน้าที่ของบริษัทได้อธิบายสาเหตุการงดการเติมเงินผ่านบัตรเครดิตและบัตรเดบิตว่า เนื่องจากการเติมเงินจากบัตรเครดิตมีค่าธรรมเนียม รวมทั้งพบว่า ลูกค้าเติมเงินในบัตรแล้วไม่นำมาใช้เดินทางโดยสารรถไฟฟ้า แต่กลับนำไปซื้อสินค้าอื่นๆ หรือมีการใช้จ่ายผ่านบัตรแรบบิทในสินค้าอื่นที่ไม่ใช่การโดยสารรถไฟฟ้า ทำให้บริษัทต้องรับภาระค่าธรรมเนียมที่เกิดขึ้นจำนวนมากไม่ไหว จึงได้ทำการเปลี่ยนเงื่อนไขการให้บริการเติมเงินใหม่ โดยยกเลิกการเติมเงินผ่านบัตรเครดิตและบัตรเดบิต“อย่างไรก็ตาม ในช่วงนี้ถึงประมาณเดือน ส.ค.ปีนี้ ลูกค้ายังสามารถเติมเงินลงในบัตรผ่านบัตรเครดิตซิตี้แบงก์ได้ เนื่องจากเงื่อนไขสัญญาเดิมที่มีกับซิตี้แบงก์ยังผูกพันอยู่ ทำให้เปลี่ยนเงื่อนไขไม่ได้ ส่วนบัตรเครดิตอื่นจะไม่สามารถนำมาเติมเงินบัตรแรบบิทได้แล้ว ลูกค้าต้องเติมด้วยเงินสดเท่านั้น” เจ้าหน้าที่กล่าวด้าน สิริธิดา พนมวัน ณ อยุธยา ผู้ช่วยผู้ว่าการสายนโยบายระบบการชำระเงินและเทคโนโลยีทางการเงิน ธนาคารแห่งประเทศไทย (ธปท.) กล่าวว่า กรณีดังกล่าว ธปท.ไม่ได้มีการสั่งห้ามไม่ให้บริษัท บางกอกสมาร์ทการ์ด ซิสเทม ผู้ให้บริการบัตรแรบบิทยกเลิกการเติมเงินจากบัตรเครดิตแต่อย่างไรด้าน โชค ณ ระนอง ผู้ช่วยผู้จัดการใหญ่ ธนาคารกรุงเทพ กล่าวว่า กำลังติดตามกรณีที่บีทีเอสประกาศยกเลิกการใช้บัตรเครดิตเติมเงินในแรบบิทการ์ด โดยต้องการให้บริษัทพิจารณาเรื่องนี้อีกครั้ง อย่างน้อยก็ขอให้รับบัตรเดบิตการ์ดในการเติม เพราะการใช้จ่ายผ่านบัตรจะเป็นประโยชน์กับทุกฝ่าย ทั้งการลดต้นทุนของประเทศจากการลดใช้เงินสดและเป็นประโยชน์กับบริษัทเอง ที่สามารถประหยัดเวลาในการรับจ่ายเงินสด รวมทั้งลดต้นทุนจัดการเงินสดของบริษัทได้อีกด้วย โดยการเติมเงินในบัตรแรบบิทแต่ละครั้งเฉลี่ยจำนวนไม่ได้สูงมากเพียง 300-500 บาทเท่านั้นแม้ว่าบัตรแรบบิทที่งดเติมเงินผ่านบัตรเครดิตและบัตรเดบิตจะกระทบต่อภาพรวมการใช้จ่ายผ่านบัตรไม่มาก แต่แสดงให้เห็นว่าเป้าหมายที่ต้องการลดการใช้เงินสดของประเทศถูกท้าทายมากขึ้น จากผู้ให้บริการบัตรอิเล็กทรอนิกส์ ขณะเดียวกันธนาคารพาณิชย์อาจจะต้องทบทวนอัตราค่าธรรมเนียมที่จัดเก็บกับผู้ให้บริการด้วยว่า เหมาะสมและเอื้อต่อการใช้บัตรอิเล็กทรอนิกส์มากน้อยเพียงไร